|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Струка (назив):** Све струке (трећи степен) | | | | | | |  | | | |
| **Занимање (назив):** Сва занимања (трећи степен) | | | | | | |  | | | |
| **Предмет (назив): СРПСКИ ЈЕЗИК** | | | | | | |  | | | |
| **Опис (предмета):** Општеобразовни предмет | | | | | | |  | | | |
| **Модул (наслов): ЈЕЗИК** (32 часа)  Модул је обавезан за први разред. | | | | | | |  | | | |
| **Датум:** | **август, 2020. године** | | **Шифра:** | |  | | | | **Редни број:** | **02** |
| **Сврха** | | | | | | | | | | |
| Овај модул има за циљ да ученици утврде и прошире знања из области историје српског књижевног језика и фонетике и фонологије српског књижевног језика, као и да развију свијест о значају српског језика и ћирилице за очување националног идентитета и културе. | | | | | | | | | | |
| **Специјални захтјеви / Предуслови** | | | | | | | | | | |
| Знања стечена у основној школи. | | | | | | | | | | |
| **Циљеви** | | | | | | | | | | |
| * Обнављање и проширивање знања која се тичу настанка и развоја српског књижевног језика * Усвајање знања и подизање свијести о значају српског језика и ћирилице за национални идентитет и културу * Обнављање и проширивање знања из области фонетике и фонологије српског књижевног језика | | | | | | | | | | |
| **Теме** | | | | | | | | | | |
| 1. Српски књижевни језик (настанак, развој, савремено стање) 2. Фонетика и фонологија српског књижевног језика | | | | | | | | | | |
| **Тема** | | **Исходи учења** | | | | | | **Смјернице за наставнике** | | |
| **Знања** | | **Вјештине** | | **Личне компетенције** | |
| **Ученик је способан да:** | | | | | |
| 1. *Српски књижевни језик (настанак, развој, савремено стање)* | | − разумије значај моравске мисије Ћирила и Методија;  − разумије историјски контекст у којем је настао старословенски језик као заједнички писани књижевни језик свих Словена;  − познаје контекст настанка два писма − глагољице и ћирилице;  − зна који су најзначајнији стари српски писани споменици;  − зна како се српски књижевни језик развијао до почетка 19. вијека;  − разумије и може да објасни значај и улогу Вука Караџића у реформи језика и правописа, као и значај и околности његове побједе у борби за српски књижевни језик;  − разумије значај ћирилице и српског језика за национални идентитет и културу | | − објасни појмове везане за настанак и развој српског књижевног језика од моравске мисије Ћирила и Методија до данас | | − препознаје значај српског језика и ћирилице за очување националног идентитета и културе у савременом контексту и показује спремност да их његује  − развија свијест о гласовним промјенама и принципима по којима до њих долази | | **Тема 1.**  Ученицима приближити историјски контекст моравске мисије, појам старословенског језика као првог писаног књижевног језика свих Словена, његове редакције и писма.  Ученицима визуелно, помоћу фотографија приближити најважније старе српске писане споменике (нпр. Мирослављево јеванђеље и Повељу Кулина бана), те направити везу са историјским контекстом њиховог настанка.  Упутити ученике у преглед историје српских редакција старословенског језика – околности које су довеле до промјена у језику од његовог формирања до Вуковог времена,  Објаснити ученицима значај Вукове побједе за српски књижевни језик и направити везу са дјелима која су је озваничила.  Указати ученицима на значај српског језика и ћирилице за национални идентитет и културу (нпр. дати ученицима задатак да обрате пажњу на натписе у јавном простору мјеста у којем живе и да упореде бројност натписа на ћирилици и латиници; објаснити им околности међународне језичке стандардизације текстова на латиници и ћирилици). | | |
| 2. *Фонетика и фонологија српског књижевног језика* | | − разумије улогу говорних органа у процесу настајања гласова;  − зна разлику међу гласовима и њихову класификацију по акустичким карактеристикама;  − зна класификацију гласова по начину и мјесту творбе;  − разумије гласовне промјене на конкретним примјерима. | | − може да класификује гласове по различитим критеријумима;  − може да објасни гласовне промјене на конкретним примјерима | | **Тема 2.**  Сликовито објаснити улогу говорних органа у процесу настанка гласова.  Поновити класификације гласова.  Увјежбавати са ученицима гласовне промјене на конкретним примјерима. | | |
| **Интеграција** | | | | | | | | | | |
| 1. Историја | | | | | | | | | | |
| **Извори** | | | | | | | | | | |
| * Уџбеник одобрен од стране Министарства просвјете и културе Републике Српске; * Друга стручна и теоријска литература; * Правопис српскога језика, Матица српска, 2014. * Ж. Станојчић, Љ. Поповић, Граматика српског језика за гимназије и средње школе, било које издање. | | | | | | | | | | |
| **Оцјењивање** | | | | | | | | | | |
| Оцјењивање се врши у складу са Законом о средњем образовању и васпитању, Правилником о оцјењивању ученика у настави и полагању испита у средњој школи и савременом методиком наставе српског језика. О техникама и критеријима оцјењивања ученике треба упознати на почетку изучавања модула. | | | | | | | | | | |